Alko er et finsk statsejet selskab, som har monopol på salg af alkoholiske produkter med en alkoholprocent på mere end 5,5%. Drikke med lavere alkoholprocent sælges i normale dagligvarebutikker. Produkter stærkere end 22% må i følge finsk lov ikke sælges til personer under 20 år; aldersgrænsen for svagere produkter er 18 år. Alkoholiske produkter må ikke sælges til berusede. Alko styres og overvåges af Social- og sundhedsministeriet, og dets hovedsæde ligger i Vantaa. Tidligere stod Alko ud over salg også for fremstilling og produktion af alkoholiske produkter, men det er nu overgået til selskabet Altia. Alko har ca. 331 butikker i Finland. Alko er et direkte svar på de øvrige nordiske alkoholmonopoler, specielt det norske Vinmonopolet, det svenske Systembolaget, det færøske Rúsdrekkasøla Landsins og det islandske Vínbúðin.